ອອສເຕຣເລຍ ອອກ​ຄຳເຕືອນ ກ່ຽວກັບ ການໂຈມຕີ ທີ່ອາດ ເກີດຂຶ້ນ ຢູ່ອິນໂດເນເຊຍ
ນະຄອນຫຼວງ Jakarta ຂອງອິນໂດເນເຊຍ ໄດ້ເປັນສະຖານທີ່ ເກີດເຫດການໂຈມຕີ ກໍ່ການຮ້າຍຫຼາຍຄັ້ງຜ່ານມາ ຄັ້ງຫຼ້າສຸດ ເມື່ອວັນທີ 14 ມັງກອນ ໄດ້ສັງຫານ 6 ຄົນ.
ອອສເຕຣເລຍ ໄດ້ອອກຄຳເຕືອນ ກ່ຽວກັບການກໍ່ການຮ້າຍ ຢູ່ ປະເທດອິນໂດເນເຊຍ ໂດຍແຈ້ງໃຫ້ລະມັດລະວັງ ວ່າ ພວກກໍ່ ການຮ້າຍ ອາດວາງແຜນການໂຈມຕີ ຢູ່ໃນຂັ້ນສຸດທ້າຍແລ້ວ ກະຊວງການຕ່າງປະເທດ ຂອງອອສເຕຣເລຍ ໄດ້ເປີດເຜີຍຄຳ ເຕືອນດັ່ງກ່າວ ໃນວັນພະຫັດມື້ນີ້ ໂດຍຮຽກຮ້ອງໃຫ້ບັນດາຜູ້ທີ່ ເດີນທາງ ຈົ່ງໃຊ້ຄວາມລະມັດລະວັງ ໃນເວລາທີ່ໄປຢ້ຽມຢາມ ປະເທດອິນໂດເນເຊຍ ລວມທັງເກາະ Bali ຊຶ່ງເປັນບ່ອນຕາກ ອາກາດ ທີ່ໄດ້ນິຍົມຊົມຊອບຈາກພວກນັກທ່ອງທ່ຽວຕ່າງຊາດ ການເຕືອນຂອງອອສເຕຣເລຍ ໄດ້ມີຂຶ້ນຫຼັງຈາກທີ່ໄດ້ມີການ ອອກຄຳ ເຕືອນທີ່ຄ້າຍຄືກັນນີ້ ໃນວັນອາທິດຜ່ານມາ ຕໍ່ນະຄອນຫຼວງ Kuala Lumpur ຊຶ່ງເປັນເມືອງໃຫຍ່ທີ່ສຸດ ຂອງປະເທດມາເລເຊຍ ນະຄອນຫຼວງ Jakarta ຂອງອິນໂດເນເຊຍ ໄດ້ເປັນສະຖານທີ່ ເກີດເຫດການໂຈມຕີ ກໍ່ ການຮ້າຍ ຫຼາຍຄັ້ງຜ່ານມາ ຄັ້ງຫຼ້າສຸດເກີດຂຶ້ນເມື່ອວັນທີ 14 ມັງກອນ ເມື່ອການໂຈມຕີ ດ້ວຍ ລະເບີດ ແລະ ອາວຸດປືນ ໄດ້ສັງຫານ 6 ຄົນ ການໂຈມຕີດັ່ງກ່າວນີ້ ໄດ້ມີການອ້າງ ເອົາຄວາມຮັບຜິດຊອບ ໂດຍກຸ່ມຫົວຮຸນແຮງລັດອິສລາມ